Paraná, Arxentina

Paraná é a cidade capital da provincia de Entre Ríos, República Arxentina. Atópase no centro-leste do país, sobre a marxe esquerda do río Paraná.

Posúe 137 km² e unha poboación de 247 863 habitantes, segundo datos definitivos do censo de 2010Datos Censo 2010 por municipio en Entre Ríos, sendo a cidade máis poboada da provincia. Ademais, é o principal compoñente do aglomerado chamado Gran Paraná. Xunto ao Gran Santa Fe conforman unha área urbana de máis de 850 000 habitantes, unidas por un túnel que atravesa o río. É a décimo cuarta poboación máis grande do país.

Paraná foi formándose na época da colonización española, pero non foi fundada como cidade, senón que a súa formación foi gradual. Entre 1853 e 1861 foi a capital da Confederación Arxentina.

Administrativamente é un municipio cabeceira do departamento Paraná, comprende unha área rural e a localidade do mesmo nome. Desde 2009 existe unha zonificación da cidade, a través de catro unidades relativamente autónomas.

 Toponimia 

O topónimo da cidade provén do río Paraná, en cuxa beira se encontra. A expresión deriva da lingua tupí-guaraní pará = "mar" e ná = "parente". Paraná é, entón "parente do mar", en relación ao seu tamaño.Gianello, Leoncio (1951). Historia de Entre Ríos (1520-1910). Biblioteca Entrerriana "General Perón". Tomo III. Paraná: Ministerio de Educación. Pág. 22.

 Notas 

 Véxase tamén 

 Ligazóns externas 
 Municipalidad de Paraná* Concejo Deliberante
 Facultad Regional (UTN)
 Universidad Autónoma (UADER)
 Turismo en Paraná, Entre Ríos

Categoría:Cidades da Arxentina
Categoría:Provincia de Entre Ríos